
Узыншагъэм и илъэс
КЪЭРЭШЕЙ-ШЭРДЖЭС. Республикэм и Iэтащхьэ Темрезов Рашид 2017 гъэр Узыншагъэм и илъэсу КъШР-м щигъэуващ.
Узыншагъэм и илъэсым гулъытэ хэха хуащIынущ цIыхухэм я узыншагъэр хъумэным, ахэр узыншагъэмкIэ сэбэпым дегъэхьэхыным, ныкъуэдыкъуэхэм защIэгъэкъуэным. Къэрэшей-Шэрджэсым и районхэмрэ къалэхэмрэ щыпсэухэм я узыншагъэр къапщытэнущ. А псоми къадэкIуэу узыншагъэм и IуэхущIапIэ ехьэжьауэ щы республикэм къыщызэIуахынущ.
Къабзагъэм- гулъытэ щхьэхуэ
АДЫГЕЙ.Ежьужьхэм елэжьынымкIэ республикэ програм-мэр зэхагъэуващ. Абы къы- зэрыщыгъэлъэгъуамкIэ, ежьужьхэм щелэжь IуэхущIапIэ щаухуэнущ абы хухаха щIыпIищым. Республикэ бюджетым щыщу абы трагъэкIуэдэнущ сом мелуани 5,5-рэ.
Апхуэдэ Iуэху бгъэдыхьэкIэщIэр республикэр, псом хуэмыдэу зыгъэпсэхупIэ щыпIэхэр, гъэкъэбзэным хуэщхьэпэнущ. Ежьужьхэм щелэжьыну щIыпIэхэр псыхэм, мэзхэмрэ зыгъэпсэхупIэ щIыпIэхэмрэ пэгъунэгъу хъунукъым.
УЭРДОКЪУЭ Женя.
